Държавен вестник, бр. 112, 2002 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  112
(3) Изпълнителният директор се освобожда-
ва от Министерския съвет по предложение на
министъра на финансите:
1. по негово искане;
2. при възникване на пречка по ал. 1;
3. при грубо или системно нарушаване на
задълженията му по този закон.
(4) На длъжностите по чл. 8, ал. 3 и 4 могат
да се назначават лица:
1. които отговарят на специфичните изисква-
ния за заемане на съответната длъжност, опреде-
лени със заповед на изпълнителния директор;
2. спрямо които не са налице пречките по
ал. 1, т. 3—8.
(5) Обстоятелствата по ал. 1, т. 4—8 за лица-
та по ал. 4 се удостоверяват пред изпълнител-
ния директор с декларация.
Изпълнителен директор
Чл. 10. (1) Изпълнителният директор:
1. организира, ръководи и контролира ця-
лостната дейност на агенцията;
2. планира, разпределя и контролира сред-
ствата и ресурсите за осъществяване дейността
на агенцията;
3. анализира изпълнението на ежегодния
план за приходите от публични вземания;
4. дава задължителни указания на органите
на агенцията за единното прилагане на норма-
тивните актове по приходите;
5. утвърждава методически указания и про-
цедури за осъществяване на дейността на аген-
цията, задължителни за нейните служители;
6. утвърждава задължителните формуляри
и образците на други документи, свързани със
събирането на приходите;
7. определя числеността на териториални-
те подразделения в рамките на общата числе-
ност на агенцията;
8. осъществява политиката по управление-
то и квалификацията на служителите;
9. организира разясняване на данъчното и
осигурителното законодателство;
10. упражнява други правомощия, предвиде-
ни със закон.
(2) Изпълнителният директор определя пра-
вомощията и дейностите, за които отговарят
заместник изпълнителните директори. При
отсъствие правомощията на изпълнителния
директор се упражняват от определен от него
заместник изпълнителен директор.
(3) Изпълнителният директор може да въз-
лага на определени от него органи на агенцията
изпълнението на правомощията си по ал. 1.
Териториален директор и началник
на териториална служба
Чл. 11. (1) Териториалният директор и на-
чалникът на териториална служба в рамките
на предоставената им компетентност и на те-
риторията на региона на тяхната компетент-
ност осъществяват дейностите по установява-
не, обезпечаване и събиране на публичните
вземания, като:
1. възлагат извършване на ревизии за опре-
делянето на конкретните размери на данъчни-
те задължения и данъчните резултати, както и
за определянето на размера на дължимите за-
дължителни осигурителни вноски;
2. възлагат определянето, корекцията,
прихващането и възстановяването на суми по
данъчни задължения и за задължителните оси-
гурителни вноски, когато това е предвидено
със закон;
3. организират и извършват приемането и
обработването на данъчни и други декларации,
предвидени в данъчните закони и законите,
регламентиращи задължителните осигурител-
ни вноски;
4. организират и извършват обслужването
и подпомагането на лицата по чл. 3, ал. 1, т. 1
при изпълнение на техните задължения;
5. приемат, разглеждат и изпращат към
съответния съд жалбите против актове и от-
казите от издаване на актове на органите на
агенцията, както и против действията или без-
действията на органи и служители на агенци-
ята на територията на региона по реда, уста-
новен със закон;
6. осъществяват контрол върху дейността
на органите и другите служители в агенцията
на територията на региона;
7. установяват административните наруше-
ния и налагат административни наказания,
предвидени в данъчните закони и в законите,
регламентиращи задължителното осигуряване;
8. организират и извършват обезпечаване-
то, събирането и отчитането на данъчните взе-
мания и задължителните осигурителни вноски,
както и на глобите и имуществените санкции,
наложени от органите на агенцията;
9. отчитат се за дейността си пред изпълни-
телния директор;
10. упражняват други правомощия, предви-
дени в закон.
(2) Териториалният директор и началникът
на териториалната служба могат да възлагат
със заповед на определени длъжностни лица и
органи на агенцията от териториалната дирек-
ция или териториалната служба изпълнението
на правомощията по ал. 1.
Процесуално представителство
Чл. 12. (1) Процесуалното представителство
пред съда по актовете и действията на агенци-
ята и нейните органи и служители се осъщест-
вява от изпълнителния директор или по негово
пълномощие—от служители в агенцията, зае-
мащи длъжност “юрисконсулт”.
(2) Длъжностите по ал. 1 се степенуват в три
групи, подредени в низходящ ред—съответно
главен, старши и младши.
(3) На длъжностите по ал. 2 се назначават
лица:
1. които имат висше юридическо образование;
2. спрямо които не са налице пречките по
чл. 9, ал. 1, т. 3—8;
3. които отговарят на специфичните изиск-
вания за заемане на съответната длъжност,
определени от изпълнителния директор.